અમદાવાદઃ પેટ્રોલ અને ડીઝલના ભાવમાં આજે ફરી વધારો નોંધાયો છે . અમદાવાદમાં આજે પેટ્રોલની કિંમત 22 પૈસા અને ડીઝલની કિંમતમાં 30 પૈસાનો ભાવ વધારો નોંધાયો છે . નવી કિંમતો લાગ થયા બાદ આજે અમદાવાદમાં પેટ્રોલની કિંમત 79.23 રૂપિયા અને ડીઝલ 77.45 રૂપિયા પ્રતિ લીટરની સપાટી પર પહોંચી ગઈ છે . સતત વધી રહેલા પેટ્રોલ - ડીઝલના આ ભાવને કારણે સામાન્ય નાગરિકોની કમર તૂટી રહી છે . નવી દિલ્હીમાં પણ પેટ્રોલ - ડીઝલની કિંમતોમાં વધારો થયો છે . દિલ્હીમાં આજે પેટ્રોલની કિંમતમાં23 પૈસા અને ડીઝલની કિંમતમાં 29 પૈસાનો વધારો નોંધાયો છે . નવી કિંમતો લાગુ થયા બાદ દિલ્હીમાં પેટ્રોલની કિંમત 82.26 રૂપિયા પ્રતિ લીટર અને ડીઝલ 74.11 રૂપિયા પ્રતિ લીટરની સપાટી પર પહોંચી ગયું છે . અગાઉ સોમવારે પણ પેટ્રોલની કિંમતમાં 21 પૈસા અને ડીઝલમાં 29 પૈસાનો ભાવ વધારો નોંધાયો છે . ત્યારે મુંબઈની વાત કરીએ તો અહીં પેટ્રોલના ભાવ 23 પૈસા અને ડીઝલના ભાવમાં 31 પૈસાનો વધારો નોંધાયો છે . નવી કિંમતો લાગુ થયા બાદ મુંબઈમાં પેટ્રોલની કિંમતમાં 87.73 રૂપિયા પ્રતિ લીટર અને ડીઝલની કિંમત 77.68 રૂપિયા પ્રતિ લીટરની સપાટી પર પહોંચી ગયું છે . સોમવારે મુંબઈમાં પેટ્રોલના ભાવમાં 21 પૈસા અને ડીઝલમાં 31 પૈસાનો વધારો થયો હતો , જે બાદ પેટ્રોલની કિંમત 87.50 રૂપિયા અને ડીઝલ 77.37 રૂપિયા પ્રતિ લીટરની સપાટી પર પહોંચી ગયું છે . ભારતની બ્રહ્મોસ યુનિટમાં કામ કરી રહેલ પાકિસ્તાની જાસૂસની ધરપકડ